
     REPUBLIKA HRVATSKA                                               Broj: 14. St-1432/2016.
  TRGOVAČKI SUD U SPLITU
 Sukoišanska 6. - 21 000  S P L I T


R E P U B L I K A     H R V A T S K A

R J E Š E N J E


	Trgovački sud u Splitu, po sudcu Jozi Ćaleti, u skraćenome stečajnom postupku po prijedlogu Predlagatelja: FINANCIJSKA AGENCIJA, Regionalni centar Split, Split (dalje: Predlagatelj), radi provedbe skraćenoga stečajnog postupka nad trgovačkim društvom kao stečajnim Dužnikom: GARRITUS d.o.o. za turizam i ugostiteljstvo, Split, Papandopulova 9., OIB: 77324510879, (Dužnik), 23. ožujka 2018, 
 

r i j e š i o    j e                                               
 

1. Obustavlja se skraćeni stečajni postupak nad Dužnikom GARRITUS d.o.o. za turizam i ugostiteljstvo, Split, Papandopulova 9., OIB: 77324510879.
1. Nakon što spis dobije novi poslovni broj, posebnim će se rješenjem odlučiti hoće li se nad istim Dužnikom pokrenuti prethodni postupak ili će se rješenjem odmah otvoriti redovni stečajni postupak (čl. 433, in fine, SZ-a). 
1. Nalaže se stečajnoj pisarnici ovog Suda, ovom spisu odrediti novi stečajni broj, radi postupanja po točki 2, ovog Rješenja.


Obrazloženje

	FINANCIJSKA AGENCIJA, Regionalni centar Split, Podružnica Split, podnijela je ovom Sudu dana 15. lipnja 2016, na temelju odredbe čl. 444., st. 1., Stečajnog zakona ("Narodne novine" broj 71/15. i 104/17, dalje u tekstu: SZ), Zahtjev za provedbu skraćenog stečajnoga postupka nad Dužnikom: GARRITUS d.o.o. za turizam i ugostiteljstvo, Split, Papandopulova 9., OIB: 77324510879.
	U podnesenom zahtjevu navedeno je da Dužnik na dan 01. rujna 2015. godine u Očevidniku redoslijeda osnova za plaćanje ima evidentirane neizvršene osnove za plaćanja i neprekidnom razdoblju od 2561 dana, u ukupnom iznosu od: 78.912.175,72 kn, u koji iznos je uračunata kamata i naknada Financijske agencije za provedbu ovrhe na novčanim sredstvima, kao i da prema podacima koji su dostavljeni od Hrvatskog zavoda za mirovinsko osiguranje Dužnik nema zaposlenih.
	Prema odredbi čl. 428. st. 1. SZ-a sud će provesti skraćeni stečajni postupak nad pravnom osobom ako su ispunjene sljedeće pretpostavke:

	- ako nema zaposlenih
- ako u Očevidniku redoslijeda osnova za plaćanje ima evidentiranje neizvršene osnove za plaćanje u neprekinutom razdoblju od 120 dana i
	- ako nisu ispunjene pretpostavke za pokretanje drugog postupka radi brisanja iz 
	sudskog registra.
	Budući da su, prema podacima iz podnesenog zahtjeva, kao i podacima iz sudskog registra, uvidom u koje je utvrđeno da se u odnosu na Dužnika ne vodi drugi postupak radi brisanja iz sudskog registra, bile ispunjene pretpostavke iz čl. 428. SZ-a, ovaj sud je temeljem odredbe čl. 430. SZ-a na mrežnoj stranici e-Oglasne ploče suda 19. srpnja 2016. objavio Oglas kojim je pozvao osobe ovlaštene za zastupanje Dužnika po zakonu da u roku od 15. dana od dana objave Oglasa, podnesu Sudu javnobilježnički ovjerovljen popis imovine i obveza na propisanom obrascu te je pozvao vjerovnike Dužnika da najkasnije u roku od 45. dana od dana objave Oglasa predlože otvaranje stečajnog postupka i da po pozivu Suda predujme sredstva za namirenje troškova postupka, sve to uz upozorenje na pravne posljedice nepodnošenja takvog prijedloga.
	Vjerovnik Dužnika Republika Hrvatska, Ministarstvo financija, je 24. kolovoza 2016. godine podnio prijedlog za otvaranje stečajnog postupka nad Dužnikom te je izvijestio Sud da prema Dužniku ima dospjelih, a nenamirenih potraživanja, u ukupnom iznosu od: 34.744.975,78 kn. a Dužnik ima imovinu-nekretnine. Također je i Vjerovnik Dužnika H-ABDUCO d.o.o., Zagreb, Slavonska avenija 6a, OIB: 13667298929, podnio prijedloga za otvaranje stečajnog postupka nad uvodno navedenim Dužnikom i na poziv Suda platio predujam za troškove postupka.
	Vjerodostojnost vlastitih tražbina Vjerovnici su dokazali vjerodostojnim ispravama.
	Također se navodi da Dužnik raspolaže imovinom koja je dostatna za namirenje troškova kako prethodnog, tako i otvorenog stečajnog postupka, a što je razvidno iz prijedlozima priloženih isprava.
	Republika Hrvatska je, sukladno čl. 114. st. 3. SZ-a, oslobođena predujmljivanja iznosa od 1.000,00 kn u Fond za namirenje troškova stečajnog postupka te dodatnog iznosa koji ne može biti viši od 20.000,00 kuna u smislu stavka 1. navedenog članka a H-ABDUCO, d.o.o. je uplatio zatraženi predujam.
	Kako iz navedenog proizlazi da u konkretnom slučaju nisu ispunjene pretpostavke za provedbu skraćenog stečajnog postupka koji završava otvaranjem i istovremenim zaključenjem skraćenog stečajnog postupka (čl. 431. SZ-a), odlučeno je primjenom odredbe čl. 433, SZ-a kao u izreci ovog Rješenja.

U Splitu, 23. ožujka 2018 

                                                                                             SUDAC
                                                                                              Jozo Ćaleta

Pravna pouka: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske.

- 3 -                                Broj: 14. St-1432/2016.




DNA:
- predlagatelju FINANCIJSKA AGENCIJA, RC Split
- dužniku
- e-oglasna ploča – 8 dana
- u spis


U Splitu, 23. ožujka 2018.                      Sudac:  Jozo Ćaleta,

